RC Strasbourg Alsace

**Racing Club de Strasbourg Alsace** bežne známy ako **RC Strasbourg** je francúzsky profesionálny futbalový klub so sídlom v meste Štrasburg. Tím pôsobí v najvyššej národnej futbalovej súťaži Ligue 1. Klub bol založený v roku 1906 a svoje domáce zápasy hrávajú na Stade de la Meinau s kapacitou 26 109 miest.

## História klubu
Klub bol založený v roku 1906 pod názvom *FC Neudorf* keďže v tom čase Alsasko bolo súčasťou Nemeckej ríše. Klub bol založený skupinou študentov z oblasti Neudorfu, ktorý sa nachádzal južne od mesta. 

Po konci prvej svetovej vojny získalo Francúzsko späť Alsasko a Lotrinsko. Klub tak zmenil názov na Racing Club de Strasbourg. Neskôr začali hrávať v regionálnom šampionáte Alsaska a od sezóny 1920/21 aj v Coupe de France. V roku 1932 vedenie klub odmietlo návrh na profesionalizáciu tímu. To sa však o rok zmenilo a stali sa profesionálnym tímom a debutovali v Ligue 2. Hneď v prvej sezóne v Ligue 2 získali titul a postúpili do Ligue 1

Na začiatku druhej svetovej vojny a okupácii Francúzska bol tím reorganizovaný ako amatérsky klub. Alsasko bolo opäť súčasťou Nemecka a klub bol uvedený do nemeckého futbalového systému pričom zmenil názov na Rasensportclub Straßburg a pôsobili v  *Gauliga Elsaß* (najvyššia liga Alsaska v dobe druhej svetovej vojny).

Po konci vojny sa Alsasko vrátilo Francúzsku a Strasbourg pod staronovým názvom začal opäť hrávať Ligue 1. V sezóne 1950/51 získal klub svoju prvú trofej, keď zvíťazili vo finále pohára porazili Valenciennes. Napriek tomuto úspechu v 50. rokoch klub niekoľkokrát spadol do druhej ligy. 

Klub striedal skvelé a zlé výsledky v ďalších sezónach. V sezóne 1969/70 pre zlé výsledky spojil sily s amatérskym tímom *Pierrots Vauban* a klub zmenil svoj názov na *Racing Pierrots Strasbourg Meinau*. Avšak hneď v prvej sezóne s novým názvom klub spadol do druhej ligy. Neskôr sa vrátili no v sezóne 1975/76 opäť spadli a kluby sa rozdelili a došlo k obnoveniu názvu Racing Club de Strasbourg. Po postupe do Ligue 1 začal ich menší vzostup, ktorý v sezóne 1978/79 skončil premiérovým ziskom titulu v Ligue 1. Šesť rokov po titule však v klube opäť nastali problémy a zostúpili do Ligue 2. Neskôr tieto vykýva pokračovali aj v ďalších sezónach. 

V sezóne 2010/11 skončili na štvrtom mieste v Ligue 2 no klub 6skrachoval a zostúpil až do piatej divízie do Championnat National 3. V sezóne 2011/12 okamžite postúpil do štvrtej divízie. Neskôr v roku 2012 klub zmenil názov na Racing Club de Strasbourg Alsace a taktiež zmenili svoje logo. Na prvý pokus získali titul aj vo štvrtej divízii. Po dvoch rokoch od krachu sa klub dostal hneď do tretej divízie. V tretej divízii zotrvali dve sezóny a na konci sezóny 2015/16 sa vrátili do Ligue 2. V ďalšej sezóne však klub vyhral aj titul v Ligue 2 a vrátili sa do najvyššej francúzskej súťaže. V roku 2018 v druhej sezóne od postupu sa klubu podarilo vyhrať tretíkrát v histórii pohár, keď vo finále zdolali Guingamp. 

Dňa 22. júna 2023 získalo konzorcium BlueCo, väčšinový podiel v klube. Spoločnosť pritom v roku 2022 kúpilo Chelsea a tak tieto kluby patria do multi-club ownership modelu.

## Úspechy klubu
* **[[Ligue 1]]**
** **Víťazi**: 1978/79
* Ligue 2 (3x)
** **Víťazi**: 1976/77, 1987/88, 2016/17
* **[[Coupe de France]] (3x)**
** **Víťazi**: 1950/51, 1965/66, 2000/01
* **[[Coupe de la Ligue]] (4x)**
** **Víťazi**: 1963/64, 1996/97, 2004/05, 2018/19
* **[[Pohár Intertoto UEFA]]**
** **Víťazi**: 1995

## Strasbourg v európskych súťažiach

## Slávni hráči

* Oliver Dacourt (odchovanec klubu, bývalý hráč Interu Miláno či AS Rím)
* Richard Dutruel (odchovanec klubu, bývalý hráč Celta Vigo či Barcelony)
* Morgan Schneiderlin (odchovanec klubu, bývalý hráč Manchestru United či Evertonu)
* Kevin Gameiro (odchovanec klubu, bývalý hráč PSG či Atletica Madrid)

## Referencie

## Externé odkazy
* Oficiálna stránka

## Zdroj

Kategória:Francúzske futbalové kluby
Kategória:Futbalové kluby založené v 1906
Kategória:Šport v Štrasburgu